СЫБАЙЛАС ЖЕМҚОРЛЫҚҚА ҚАРСЫ МӘДЕНИЕТТІ ҚАЛЫПТАСТЫРУ

1. Мемлекеттік қызметтегі әдеп және сыбайлас жемқорлыққа қарсы мәдениет.
«Мемлекеттік қызмет туралы» заңға сәйкес мемлекеттік қызметші:
· заңдылықты;
· адалдықты;
· әділдік пен ашықтықты;
· азаматтардың құқықтары мен заңды мүдделерін құрметтеуді
қатаң сақтауға міндетті.
Әдеп нормаларын сақтау – сыбайлас жемқорлыққа қарсы мәдениеттің негізгі элементтерінің бірі болып табылады. Әдеп жөніндегі уәкілдің қызметі мемлекеттік қызметшілердің мінез-құлқына бақылау жасап, құқықбұзушылықтардың алдын алуға бағытталған.

2. Сыбайлас жемқорлыққа қарсы заңнаманың негізгі талаптары.
Қазақстан Республикасының «Сыбайлас жемқорлыққа қарсы іс-қимыл туралы» заңы сыбайлас жемқорлықтың алдын алуға бағытталған бірқатар тетіктерді көздейді, атап айтқанда:
· мүдделер қақтығысын болдырмау;
· қызметтік өкілеттіктерді жеке мақсатта пайдалануға тыйым салу;
· мемлекеттік қызметшілердің табыстары мен мүлкін жария ету;
· сыбайлас жемқорлық тәуекелдерін талдау.
Бұл шаралар мемлекеттік аппараттың ашықтығын арттыруға және қоғамның мемлекеттік органдарға деген сенімін нығайтуға бағытталған.

3. Сыбайлас жемқорлыққа қарсы мәдениетті қалыптастырудағы профилактикалық шаралар.
[bookmark: _Hlk238807681]Сыбайлас жемқорлыққа қарсы мәдениетті қалыптастыру мақсатында:
· мемлекеттік қызметшілер арасында тұрақты түрде түсіндіру және оқыту жұмыстарын жүргізу;
· әдеп нормалары мен заң талаптарын сақтау бойынша профилактикалық іс-шараларды күшейту;
· құқықбұзушылықтарға «мүлдем төзбеушілік» қағидатын қалыптастыру;
· азаматтармен кері байланысты дамыту маңызды болып табылады.

Сыбайлас жемқорлықтың алдын-алу әрбір мемлекеттік қызметшінің ортақ жауапкершілігі. 

